
                 REPUBLIKA HRVATSKA 

 BJELOVARSKO-BILOGORSKA ŽUPANIJA

                GRAD GRUBIŠNO POLJE
            JEDINSTVENI UPRAVNI ODJEL
KLASA: UP/I˚-112-03/26-01/5
URBROJ: 2103-5-01/01-26-1
Grubišno Polje, 30. lipnja 2026. 

Na temelju članka 5. i 24. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11, 4/18, 112/19 i 17/25), pročelnik Jedinstvenog upravnog odjela Grada Grubišnoga Polja donosi
RJEŠENJE

    o prijmu u službu na određeno vrijeme
1. Karla Pavlak Pehaček, OIB: 60617565414, VSS magistra inženjerka agrobiznisa i ruralnog razvitka sa 3 godine i 4 mjeseca ukupnog radnog staža u struci i na odgovarajućim poslovima, prima se u službu na određeno vrijeme od 6 (šest) mjeseci radi obavljanja privremenih poslova, uz probni rad od 2 (dva) mjeseca, uz mogućnost produženja službe, na radno mjesto višeg stručnog suradnika za poljoprivredu u Odsjeku za gospodarstvo Jedinstvenog upravnog odjela Grada Grubišnoga Polja.
2. Karla Pavlak Pehaček nije položila državni ispit II. razine, te je isti dužna položiti u roku od godine od dana početka rada u službi.
3. Karla Pavlak Pehaček dostavila je uvjerenje da se protiv nje ne vodi kazneni postupak.
4. Raspored na radno mjesto, datum početka rada, podaci o plaći te drugi podaci propisani Zakonom o službenicima i namještenicima u lokalnoj i područnoj (regionalnoj) samoupravi utvrdit će se rješenjem o rasporedu na radno mjesto.

O b r a z l o ž e n j e
Sukladno važećem Pravilniku o unutarnjem redu Jedinstvenog upravnog odjela Grada Grubišnoga Polja  („Službeni glasnik“ Grada Grubišnoga Polja br. 2/26) za upražnjeno radno mjesto II. kategorije, 6. klasifikacijskog ranga, viši stručni suradnik za poljoprivredu u Odsjeku za gospodarstvo Grada Grubišnoga Polja propisani su sljedeći uvjeti: sveučilišni diplomski studij ili sveučilišni integrirani prijediplomski i diplomski studij ili stručni diplomski studij poljoprivredne struke, najmanje 1 godina radnog iskustva na odgovarajućim poslovima, položen državni ispit II. razine, poznavanje rada na PC-u.

Pročelnik Jedinstvenog upravnog odjela Grada Grubišnoga Polja objavio je Oglas za prijam u službu na određeno vrijeme na radno mjesto višeg stručnog suradnika za poljoprivredu, u skladu sa člankom 18. i 19. Zakona o službenicima i namještenicima u lokalnoj i područnoj (regionalnoj) samoupravi. 
 Oglas za prijam u službu na određeno vrijeme objavljen je putem Hrvatskog zavoda za zapošljavanje, Oglasne ploče Grada Grubišnoga Polja i mrežne stranice Grada Grubišnoga Polja www.grubisnopolje.hr i trajao je od 20. do 27. svibnja 2026. godine. 
Sukladno čl. 20. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11, 04/18, 112/19 i 17/25) pročelnik je imenovao tročlano Povjerenstvo za provedbu postupka oglasa za zapošljavanje na radno mjesto višeg stručnog suradnika za poljoprivredu. Povjerenstvo je utvrdilo da je do isteka roka za zaprimanje prijava zaprimljeno 4 prijava te da 3 prijave ispunjavaju formalne uvjete oglasa (Zapisnik o otvaranju prijava, KLASA: 112-03/26-01/9, URBROJ: 2103-5-01/01-26-10 od 3. lipnja 2026. godine). 

Kandidati koji ispunjavaju formalne uvjete Oglasa su obaviješteni putem web stranice Grada Grubišnoga Polja www.grubisnopolje.hr dana 3. lipnja 2026. godine, o vremenu i mjestu održavanju testiranja. Testiranje je održano dana  15. lipnja 2026. godine sa početkom u 8,00 sati u prostorijama Razvojne agencije AGRO, na adresi Grubišno Polje, Ul. Ivana Nepomuka Jemeršića 37D. Na testiranje su pristupila dva kandidata, Karla Pavlak Pehaček i Mario Komljenović. Budući da kandidatkinja Alenka Rais nije pristupila testiranju, smatra se da je povukla prijavu na Oglas sukladno članku 22. Zakona o službenicima i namještenicima u lokalnoj i područnoj (regionalnoj) samoupravi. 

Na pisanoj provjeri znanja i održanom intervjuu, Povjerenstvo je utvrdilo da je Karla Pavlak Pehaček ostvarila najbolji rezultat. (Zapisnik o provedenom testiranju, KLASA: 112-03/26-01/9, URBROJ: 2103-5-01/01-26-13 od 15. lipnja 2026. godine). Povjerenstvo je stoga predložilo pročelniku Jedinstvenog upravnog odjela da se kandidatinja Karla Pavlak Pehaček primi u službu na određeno vrijeme na radno mjesto višeg stručnog suradnika za poljoprivredu.
Sukladno čl. 28. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11, 04/18, 112/19 i 17/25) određuje se probni rad od 2 mjeseca. 
Karla Pavlak Pehaček nije položila državni ispit II. razine, te je isti dužna položiti u roku od godine od dana početka rada u službi sukladno članku 14. Zakona o službenicima i namještenicima u lokalnoj i područnoj (regionalnoj) samoupravi.
Sukladno članku 23.c Zakona o službenicima i namještenicima u lokalnoj i područnoj (regionalnoj) samoupravi Karla Pavlak Pehaček dužna je po izboru dostaviti uvjerenje da se ne vodi kazneni postupak i uvjerenje o zdravstvenoj sposobnosti za obavljanje poslova radnog mjesta na koje se prima.

Slijedom izloženom, te na temelju članka 5. i 24. Zakona o službenicima i namještenicima u lokalnoj i područnoj (regionalnoj) samoupravi (Narodne novine br. 86/08, 61/11, 4/18, 112/19 i 17/25),  pročelnik Jedinstvenog upravnog odjela Grada Grubišnoga Polja riješio je kao izreci ovog rješenja.

 

UPUTA O PRAVNOM LIJEKU
Protiv ovog rješenja može se podnijeti žalba gradonačelniku Grada Grubišnoga Polja u roku od 15 dana od dana primitka ovog rješenja. Žalba se podnosi u pisanom obliku poštom ili neposredno u pisarnici Grada Grubišnoga Polja, a može se  izjaviti i usmeno na zapisnik. 
Žalba ne odgađa izvršenje rješenja o prijmu u službu.

Žalba protiv ovog rješenja oslobođena je plaćanja upravne pristojbe temeljem čl. 9. stavka 2. točke 22. Zakona o upravnim pristojbama (“Narodne novine” br. 115/16 i 114/22). 
                  



                          
              PROČELNIK
                                                                                  
                Tony Dvoržak, mag.oec., v.r.
DOSTAVITI: 
1. Karla Pavlak Pehaček i Mario Komljenović, putem javne objave na web stranici www.grubisnopolje.hr.,
2. Personalni dosje,

3. Pismohrana.
